Kvapioji stumbražolė

Kvapioji stumbražolė (Hierochloe odorata) – miglinių (Poaceae) šeimos, stumbražolė (Hierochloe) genties augalas.

Daugiametis, 15–70 cm aukščio, su ilgais šakniastiebiais žolinis augalas. Stiebas plikas. Vaisingųjų ūglių viršutinis lapas su ilga makštimi ir siaurai lancetišku, iki 3 cm ilgio lapalakščiu. Varputės stambokos, trižiedės.

Žydi gegužės – birželio mėn. Dauginasi šakniastiebiais ir sėklomis.Губанов И. А. Иллюстрированный определитель растений Средней России : в 3 т. / И. А. Губанов, К. В. Киселёва, В. С. Новиков, В. Н. Тихомиров. – М. : Товарищество науч. изд. КМК : Ин-т технол. исслед., 2002. – Т. 1 : Папоротники, хвощи, плауны, голосеменные, покрытосеменные (однодольные). – С. 254.

Auga drėgnose pievose, krūmuose, išretintuose miškuose.

Vaistinei žaliavai vartojama žolė. Ji pjaunama augalams žydint. Lapuose yra daugiau kaip 1 %, o šluotelėse – 0,2 % askorbino rūgšties; visoje žaliavoje yra kumarinų, taip pat kumaro, ferulo ir melilotinės rūgščių, mangano ir kitų medžiagų.

Kaip prieskonis naudojamas gėrimams aromatizuoti. Lenkijoje, Rusijoje kvapioji stumbražolė naudojama arbatoms, alkoholiniams gėrimams gardinti (pvz., lenkiška degtinė Żubrówka). Samiai naudoja augalo pynutę drabužiams kvėpinti. Prerijų indėnai kvapiąją stumbražolę laiko viena iš „keturių šventųjų vaistažolių“ – naudoja ją kaip vaistą, smilkalus, prišaukti gerosioms dvasioms, taip pat krepšių pynimui, uodų atbaidymui.„NativeTech: Native American Uses for Sweetgrass“, nativetech.org„Four Sacred Medicines | American Indian Health Service of Chicago, Inc“

 Šaltiniai 

Kategorija:Migliniai
Kategorija:Prieskoniniai augalai
Kategorija:Vaistiniai augalai